

**III Kolding - Gruppetur**

 3. marts - 5. marts 2023

 Kære mikro-, mini-, junior-, trop- og klanspejdere

Vi vil gerne invitere jer alle på en oplevelsesrig weekend sammen med jeres spejderkammerater fra hele III Kolding Gruppe.

**Hvornår:** Afgang fra P-pladsen ved station fredag den 3.3. kl. 16.30. **Søndag kl. 10 afholder vi generalforsamling for alle forældre**, mens spejderne laver aktiviteter sammen med vores egne sciencepirater Søren & Søren.

**Der er fælles afslutning kl. ca. 11.45**, hvorefter spejderne kører med deres forældre hjem.

**Tilmelding:** Sker på [www.koldingspejderne.dk](http://www.koldingspejderne.dk) senest onsdag den 22. februar 2023.

**Pris:** 350 kr. som betales ved tilmelding.

 Prisen dækker forplejning, hytteleje samt materialer til aktiviteter. Der bliver koordineret fællestransport i private biler til lejren fredag. Forældre afhenter egne spejdere søndag på Lurendal.

**Lejradresse:** Lurendal, Lurendalsvej 3, 6580 Vamdrup.

**Medbring:** **Madpakke og drikkevarer** til fredag aften.

I skal medbringe **indesko**, **sovepose** og **lagen** - det er et krav, at der anvendes lagen på hyttens madrasser, også selvom man sover i sovepose. Junior og trop skal desuden medbringe liggeunderlag.

 Husk **tøj efter vejret** (vi skal være ude uanset vejret) samt udstyr til overnatning i hytte. Husk også lommelygte (og evt. ekstra batterier) samt at have **spejderlommen** i orden.

 I skal IKKE medbringe bestikpose denne gang, da vi anvender service mv. fra hytten. Slik, mobiltelefon, smartwatches og andet elektronisk udstyr skal også blive hjemme.

 Se i øvrigt pakkelisten på [www.koldingspejderne.dk](http://www.koldingspejderne.dk) .

Sammen med alle dine spejderkammerater skal vi have det sjovt. Vi skal lave forskellige spejderaktiviteter, hvor en masse foregår udendørs. Vi skal arbejde i patruljer på tværs af grenene, hvor vi med samarbejde og brug af hinandens styrker og stærke sider skal løse forskellige opgaver.

Vi ses til en spændende og oplevelsesrig weekend.